Permanente skade as mynbedryf nie teen 17 April hetvat word - Solidariteit WêreldSolidariteit Wêreld
Tuis › Soldeer › Permanente skade as mynbedryf nie teen 17 April hetvat word
Mineraleraad maan dat myne teen 17 April weer in bedryf moet kom ‘of permanente skade in die gesig moet staar’
BL Premium berig dat SA se mynsektor aan die einde van die 21 dae van inperking weer aan die gang moet kom of permanente skade in die gesig sal moet staar nadat hulle na raming ʼn vyfde van April se produksie en R7 miljard aan lone in die tydperk verloor het.
In kommunikasie wat aan lede van die mineraleraad gerig is, het die bedryfsliggaam (wat voorheen as die Kamer van Mynwese bekendgestaan het) benadruk hoe belangrik dit is dat sy lede toegelaat word om van 17 April met mynboubedrywigheide voort te gaan, maar met die handhawing van al die nodige veiligheids- en versagtende protokolle om die siekte te voorkom.
Die raad se leiers vergader Woensdag met Gwede Mantashe, die minister van minerale bronne en energie, en met amptenare van die departement. Mynmaatskappye het reeds voor die inperking voorrade van gesigsmaskers, ontsmetmiddels, handskoene en ander gesondheidstoerusting opgebou.
Mantashe het Vrydag tydens ʼn inligtingsessie aangedui dat die departement toegelaat het dat ʼn aantal ondernemings in bedryf bly, maar met personeelvlakke wat nie die helfte van normale getalle mag oorskry nie. Mantashe het ook bevestig dat daar drie bevestigde infeksiegevalle by die myne is.
ʼn Aantal mynmaatskappye het genoem dat hulle basiese lone sowel as volgehoue bydraes tot mediese en pensioenfondse bly betaal, maar het gewaarsku dat as die inperking langer as die 21 dae gaan duur, dit hersien sal moet word indien die meeste bedrywighede gesluit bly. Mynbou het 450 000 mense in diens en duisende meer by ondernemings wat goedere en dienste aan myne en hul aanlegte lewer.